**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 16 /05/2022**

 **Αριθμ. Πρωτ.: 7902**

**ΑΠΟΣΠΑΣΜΑ**

**Από το πρακτικό της αριθμ. 17ης /2022 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

 **της Οικονομικής Επιτροπής Δήμου Λεβαδέων**

**Αριθμός απόφασης : 140**

**Έγκριση Πρωτοκόλλου προσωρινής και οριστικής παραλαβής του έργου «ΦΩΤΙΣΜΟΣ ΓΗΠΕΔΟΥ ΖΑΓΑΡΑ ΔΗΜΟΥ ΛΕΒΑΔΕΩΝ» και καθορισμός αποζημίωσης του αναδόχου.**

Στη Λιβαδειά σήμερα 11η Μαϊου 2022 ημέρα Τετάρτη , ώρα 14.30 συνεδρίασε με τηλεδιάσκεψη η Οικονομική Επιτροπή Δήμου Λεβαδέων –βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 7359/06-05-2022 έγγραφη πρόσκληση του Προέδρου της & Δημάρχου Λεβαδέων

 Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντα οκτώ (8), ήτοι:

 **ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης 1. Καραμάνης Δημήτριος

2. Αποστόλου Ιωάννης (αν/κό μέλος κ. Μητά Αλέξανδρου) (Αν και είχε νόμιμα προσκληθεί)

3. Καλογρηάς Αθανάσιος ΄

4. Σαγιάννης Μιχαήλ

5. Μερτζάνης Κωνσταντίνος

6. Καπλάνης Κωνσταντίνος

7 Πούλος Ευάγγελος

8. Μπράλιος Νικόλαος (προσήλθε στο 1ο Θ.Η.Δ.)

9.Τουμαράς Βασίλειος

.

 Ο Πρόεδρος της Οικονομικής Επιτροπής εισηγούμενος το 12ο θέμα της ημερήσιας διάταξης έθεσε υπόψη των μελών την με αριθ. πρωτ. 7270/06-05-2022 εισήγηση της Δ/νσης Τεχνικών Υπηρεσιών του Δήμου Λεβαδέων στην οποία αναφέρονται τα εξής :

*Το υπόψη έργο εκτελέστηκε σύμφωνα με την υπ ΄αριθμό 32 / 2019 τεχνική μελέτη της Τεχνικής Υπηρεσίας του Δήμου Λεβαδέων προϋπολογισμού δαπάνης 163.978,96€ συμπεριλαμβανομένου του Φ.Π.Α. και η οποία θεωρήθηκε από τον Προϊστάμενο της Τ.Υ.Δ.Λ. στις 29 / 03 / 2019.*

*Αντικείμενο του έργου :*

*Η τοποθέτηση έξι (6) σιδηροϊστών οκταγωνικής διατομής από έλασμα πάχους 4 mm, ύψους ύψους 12m έκαστος.*

*Η βάση έδρασης των ιστών θα είναι από οπλισμένο σκυρόδεμα διαστάσεων 1,50x1,50x1,30 m.*

*Σε κάθε βάση θα κατασκευασθεί και ένα φρεάτιο με σιδερένιο κάλυμα .*

*Στην κορυφή του ιστού τα τοποθετηθεί τραβέρσα για την τοποθέτηση*

*των προβολέων.*

*Σε κάθε ιστό θα τοποθετηθούν τέσσερεις προβολείς ισχύος 500 w έκαστος.*

*Συνολικά θα τοποθετηθούν είκοσι (24) προβολείς.*

*Τα καλώδια ισχύος θα τοποθετηθούν εντός πλαστικού σωλήνα Φ90 HDPE*

*O πλαστικός σωλήνας θα τοποθετηθεί σε σκάμμα βάθους 80cm και πλάτους 100cm.*

*H τροφοδοσία και ο έλεγχος της εγκατάστασης θα γίνεται από ηλεκτρικό πίνακα εντός πίλλαρ*

*ο οποίος θα τοποθετηθεί σε πίλλαρ που θα βρίσκεται δίπλα στα αποδυτήρια του γηπέδου.*

*Επίσης στη βάση κάθε ιστού θα κατασκευασθεί φρεάτιο διαστάσεων 60Χ60 cm με μεταλλικό κάλυμα*

*Με την υπ΄ αριθμό 90/05-05-2020 απόφαση της Οικονομικής επιτροπής εγκρίθηκε η διενέργεια ανοικτού ηλεκτρονικού διαγωνισμού του έργου «ΦΩΤΙΣΜΟΣ ΓΗΠΕΔΟΥ ΖΑΓΑΡΑ ΔΗΜΟΥ ΛΕΒΑΔΕΩΝ» και καθορίστηκαν οι όροι της διακήρυξης.*

*Με την υπ΄ αριθμό 212/04-09-2020 απόφαση της Οικονομικής Επιτροπής εγκρίνεται το Πρακτικό Ι με το οποίο ανακηρύσσεται προσωρινός ανάδοχος ο οικονομικό φορέα «ALMO TEXNIKH ΕΝΕΡΓΕΙΑΚΗ ΚΑΤΑΣΚΕΥΑΣΤΙΚΗ Ι.Κ.Ε.» που προσέφερε μέση έκπτωση 58,85% (σύνολο δαπάνης κατά την προσφορά 54.999,33€ χωρίς ΦΠΑ) με το σύστημα δημοπρασίας «επί μέρους ποσοστά έκπτωσης για κάθε ομάδα τιμών ομοειδών εργασιών του τιμολογίου» άρθρο 95 παρ.2(α) του Ν. 4412/2016, για την ανάδειξη αναδόχου του έργου*

*Με την υπ΄ αριθμό 290/2020 ( ΑΔΑ : 6ΩΔ2ΩΛΗ-3ΩΡ και ΑΔΑΜ 20AWRD0077771693 2020-12-04) απόφαση της Οικονομικής Επιτροπής εγκρίνεται το Πρακτικό II της ηλεκτρονικής δημοπρασίας του έργου με το οποίο κατακυρώθηκε η Δημόσια Σύμβαση του έργου στον οικονομικό φορέα «ALMO TEXNIKH ΕΝΕΡΓΕΙΑΚΗ ΚΑΤΑΣΚΕΥΑΣΤΙΚΗ Ι.Κ.Ε.» Με το υπ΄ αριθμό 240299/15.12.2020 έγγραφο του Συντονιστή της Αποκεντρωμένης Διοίκησης Θεσσαλίας – Στερεάς Ελλάδας νομιμοποιείται η 290/2020 απόφαση της Οικονομικής Επιτροπής.*

*Υπογράφεται η σύμβαση με Αριθμ. Πρωτ. 2880/23-02-2021 ( ΑΔΑΜ 21SYMV008182931 2021-02-23) μεταξύ του Δήμου Λεβαδέων και του Οικονομικού φορέα «ALMO TEXNIKH ΕΝΕΡΓΕΙΑΚΗ ΚΑΤΑΣΚΕΥΑΣΤΙΚΗ Ι.Κ.Ε.» με χρονοδιάγραμμα υλοποίησης του έργου δέκα (10) μήνες από την υπογραφή της σύμβασης ήτοι έως και 23-12-2021.*

*Με το Α.Π. 2904/23-02-2021 ορίζεται επιβλέπων του έργου ο κ. Χατζόπουλος Παρασκευάς Ηλεκτρολόγος Μηχανικός Π.Ε*

*Με το υπ αρίθμ 8393/19-05-2021 ο ανάδοχος αιτήθηκε άδεια είσοδου στον αγωνιστικό χώρο.*

*Με το υπ αρίθμ. 11506/23-06-2021 ο Δήμος Λεβαδέων δεν παραχώρησε Άδεια Εισόδου εντός του αγωνιστικού χώρου του γηπέδου ποδοσφαίρου Ζαγαρά προκειμένου να μην δημιουργηθούν φθορές στον συνθετικό χλοοτάπητα ενώ παράλληλα υπέδειξε εναλλακτικό τρόπο κατασκευής κατόπιν έγκρισης σχετικού Ανακεφαλαιωτικού Πίνακα Εργασιών*

*Με το υπ αρίθμ 12512/06-07-2021 ο ανάδοχος αρνήθηκε να υπογράψει τον 1ο Ανακεφαλαιωτικό Πίνακα Εργασιών του έργου.*

*Με το υπ αρίθμ. 16737/13-09-2021 έγγραφο ανάδοχος αιτήθηκε την Διάλυση της Σύμβασης του έργου με υπαιτιότητα του κυρίου του έργου* ***χωρίς αποζημίωση****.*

*Με το υπ αρίθμ. ΥΠΠΟΑ 01/12/2021 με Α.Π.448201 έγγραφο της «Κοινής Επιτροπής Παρακολούθησης» της προγραμματικής σύμβασης μεταξύ του Ελληνικού Δημοσίου – Υπουργείου Πολιτισμού και Αθλητισμού –Γενική Γραμματεία Αθλητισμού και του Δήμου Λεβαδέων για την πράξη «ΦΩΤΙΣΜΟΣ ΓΗΠΕΔΟΥ ΖΑΓΑΡΑ ΔΗΜΟΥ ΛΕΒΑΔΕΩΝ» διαβιβάστηκε στον Δήμο Λεβαδέων το 1ο Πρακτικό με θέμα « Εξέταση της υπ αρίθμ 16737/13-09-2021 Αίτησης Διάλυσης Σύμβασης του αναδόχου ( άρθρο 161του ν.4412/2016 ) και τρόπος συνέχισης – ολοκλήρωσης του έργου σύμφωνα με τις διατάξεις της παραγράφου 13 του άρθρου 160 του Ν.4412/2016 » με το οποίο η κοινή επιτροπή παρακολούθησης αποδέχεται την αρμοδιότητα της Δ/νουσας Υπηρεσίας να αποφασίσει για την διάλυση της σύμβασης και της Οικονομικής Επιτροπής του Δήμου Λεβαδέων να αποφασίσει για την ολοκλήρωση του έργου.*

*Με το υπ αρίθμ. 23343/13-12-2021έγγραφο η Δ/νση Τεχνικών Υπηρεσιών αποφάσισε :*

*α) Περί της αποδοχής της υπ αρίθμ. 16737/13-09-2021 Αίτησης Διάλυσης της Σύμβασης του ανάδοχου του έργου «ΦΩΤΙΣΜΟΣ ΓΗΠΕΔΟΥ ΖΑΓΑΡΑ ΔΗΜΟΥ ΛΕΒΑΔΕΩΝ», οικονομικού φορέα «ALMO TEXNIKH ΕΝΕΡΓΕΙΑΚΗ ΚΑΤΑΣΚΕΥΑΣΤΙΚΗ Ι.Κ.Ε.»*

*β) Την Διάλυση της Σύμβασης με Αριθμ. Πρωτ. 2880/23-02-2021 ( ΑΔΑΜ 21SYMV008182931 2021-02-23) μεταξύ του Δήμου Λεβαδέων και του Οικονομικού φορέα «ALMO TEXNIKH ΕΝΕΡΓΕΙΑΚΗ ΚΑΤΑΣΚΕΥΑΣΤΙΚΗ Ι.Κ.Ε.» με χρονοδιάγραμμα υλοποίησης του έργου δέκα (10) μήνες από την υπογραφή της σύμβασης ήτοι έως και 23-12-2021, με υπαιτιότητα του κυρίου του έργου, χωρίς αποζημίωση του αναδόχου, διότι σύμφωνα με το υπ αρίθμ 11506/23-06-2021 έγγραφο της Δ/νσης Τεχνικών Υπηρεσιών, ο Δήμος Λεβαδέων δεν παραχώρησε Άδεια Εισόδου εντός του αγωνιστικού χώρου του γηπέδου ποδοσφαίρου Ζαγαρά για την εκτέλεση των εργασιών του έργου, προκειμένου να μην δημιουργηθούν φθορές στον υφιστάμενο συνθετικό χλοοτάπητα*

*Το έργο περαιώθηκε στις 13-12-2021 με την υπ αρίθμ. 23343/13-12-2021 απόφαση της Δ/νσης Τεχνικών Υπηρεσιών, περί αποδοχής της διάλυσης της σύμβαση η οποία σύμφωνα με την παρ.8 του άρθρου 162 του ν.4412/2016* ***επέχει τη θέση της βεβαίωσης για την περαίωση των εργασιών****.*

*Με την υπ αρίθ, 19/2022 (ΑΔΑ : 615ΦΩΛΗ-8Ω3) απόφαση συστάθηκε επιτροπή προσωρινής και οριστικής παραλαβής σύμφωνα με τις διατάξεις των άρθρων προκειμένου α) να προβεί στην παραλαβή των υπό της αναδόχου «ALMO TEXNIKH ΕΝΕΡΓΕΙΑΚΗ ΚΑΤΑΣΚΕΥΑΣΤΙΚΗ Ι.Κ.Ε.» εκτελεσθεισών εργασιών του προαναφερόμενου έργου* ***«****ΦΩΤΙΣΜΟΣ ΓΗΠΕΔΟΥ ΖΑΓΑΡΑ ΔΗΜΟΥ ΛΕΒΑΔΕΩΝ», προϋπολογισμού δαπάνης 163.978,96€ συμπεριλαμβανομένου το Φ.Π.Α 24%, σύμφωνα με την 32 / 2020 μελέτη της Τεχνικής Υπηρεσίας του Δήμου Λιβαδειάς και β) να προτείνει την αποζημίωση του αναδόχου λόγω διάλυσης της σύμβασης και συγκεκριμένα αξία των υλικών που έχουν προσκομισθεί ή βρίσκονται στο στάδιο παραγωγής ή προμήθειας, την αξία του αναπόσβεστου μέρους των εγκαταστάσεων και την Αποζημίωση για το τεκμαιρόμενο όφελος.*

*Το Πρωτόκολλο Προσωρινής Παραλαβής του Έργου και αποζημίωσης αναδόχου λόγω διάλυσης σύμβασης υπογράφηκε στις 21/ 04/2022 με το οποίο η Επιτροπή α) παραλαμβάνει πΠοσοτικά και ποιοτικά το έργο και συγκεκριμένα βεβαιώνοντας ότι δεν εκτελέστηκε καμία συμβατική εργασία από τον ανάδοχο ως τεκμαίρεται από την 24060/22-12-2021 Τελική Επιμέτρηση του έργου ως συντάχθηκε από τον ανάδοχο και β) προτείνει μηδενική συνολική αποζημίωση του αναδόχου λόγω διάλυσης της σύμβασης και συγκεκριμένα :*

*α) μηδενική αποζημίωση για υλικά και εγκαταστάσεις (παρ 1α και 1β του άρθρο 163 του ν.4412/2016)*

*β) μηδενική η αποζημίωση για το τεκμαιρόμενο όφελος του αναδόχου (παρ 1γ του άρθρο 163 του ν.4412/2016) σύμφωνα με την 16737/13-09-2021 αίτηση του αναδόχου στην οποία ζητά Διάλυση της Σύμβασης του έργου με υπαιτιότητα του κυρίου του έργου* ***χωρίς αποζημίωση****.*

*Κατόπιν όλων των ανωτέρω , εισηγούμαστε στην Οικονομική Επιτροπή του Δήμου Λεβαδέων όπως*

*1.) Εγκρίνει το Πρωτόκολλο της Επιτροπής προσωρινής και οριστικής παραλαβής του έργου* ***«****ΦΩΤΙΣΜΟΣ ΓΗΠΕΔΟΥ ΖΑΓΑΡΑ ΔΗΜΟΥ ΛΕΒΑΔΕΩΝ» η οποία συγκροτήθηκε με την υπ αρίθμ 19/2022 Απόφαση του Δημοτικού Συμβουλίου Δήμου Λεβαδέων σύμφωνα με τις διατάξεις των άρθρων 170 και 172 του Ν. 4412/2016.*

*2.) Να καθορίσει και να εγκρίνει μηδενική συνολική αποζημίωση της ανάδοχης εταιρείας «ALMO TEXNIKH ΕΝΕΡΓΕΙΑΚΗ ΚΑΤΑΣΚΕΥΑΣΤΙΚΗ Ι.Κ.Ε.» (για υλικά, εγκαταστάσεις και τεκμαιρόμενο όφελος) λόγω της διάλυσης της σύμβασης του ανωτέρω έργου σύμφωνα με τις διατάξεις του άρθρου 163 του Ν.4412/2016.*

 Η Οικονομική Επιτροπή λαμβάνοντας υπόψη :

Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

- Το με αριθ. πρωτ. 7270/06-05-2022 έγγραφο της Δ/νσης Τεχνικών Υπηρεσιών του Δήμου Λεβαδέων

-Το υπ αριθμ. 16737/13-09-2021 έγγραφο της αναδόχου «ALMO TEXNIKH ΕΝΕΡΓΕΙΑΚΗ ΚΑΤΑΣΚΕΥΑΣΤΙΚΗ Ι.Κ.Ε.»

- Το υπ αριθμ. 23343/13-12-2021 έγγραφο της Δ/νσης Τεχνικών Υπηρεσιών

- την 19/2022(ΑΔΑ: Ψ12ΒΩΛΗ-ΣΚΣ)απόφαση του Δημοτικού Συμβουλίου

-το από 21-04-2022 Πρωτόκολλο Προσωρινής και Οριστικής Παραλαβής του έργου :

«ΦΩΤΙΣΜΟΣ ΓΗΠΕΔΟΥ ΖΑΓΑΡΑ ΔΗΜΟΥ ΛΕΒΑΔΕΩΝ» **,**  που είχε διανεμηθεί

-Τις διατάξεις του Ν. 3669/2008 άρθρο 75, Π.Δ. 609/1985, άρθρο 53 παράγραφος 1, Π.Δ. 171/1987 άρθρο 16 και του Ν. 2229/1994 άρθρο 2 παράγραφος 17

-Τις διατάξεις των άρθρων 171 και 172 του Ν.4412/2016 περί εκτελέσεως Δημοσίων έργων και του Ν. 4070/2012 άρθρο 136)

-την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

-τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών

-Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

 Α) Εγκρίνει το από 21-04-2022 Πρωτόκολλο της Επιτροπής προσωρινής και οριστικής παραλαβής του έργου **«**ΦΩΤΙΣΜΟΣ ΓΗΠΕΔΟΥ ΖΑΓΑΡΑ ΔΗΜΟΥ ΛΕΒΑΔΕΩΝ» η οποία συγκροτήθηκε με την υπ αρίθμ 19/2022 (ΑΔΑ: 615ΦΩΛΗ-8Ω3)Απόφαση του Δημοτικού Συμβουλίου Δήμου Λεβαδέων σύμφωνα με τις διατάξεις των άρθρων 170 και 172 του Ν. 4412/2016.

Β) Καθορίζει και εγκρίνει μηδενική συνολική αποζημίωση της ανάδοχης εταιρείας «ALMO TEXNIKH ΕΝΕΡΓΕΙΑΚΗ ΚΑΤΑΣΚΕΥΑΣΤΙΚΗ Ι.Κ.Ε.» (για υλικά, εγκαταστάσεις και τεκμαιρόμενο όφελος) λόγω της διάλυσης της σύμβασης του ανωτέρω έργου σύμφωνα με τις διατάξεις του άρθρου 163 του Ν.4412/2016.

**Η απόφαση πήρε αριθμό 140/2022.**

Ο ΠΡΟΕΔΡΟΣ Λιβαδειά 16-05-2022

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

 ΤΑ ΜΕΛΗ

1. Αποστόλου Ιωάννης

2. Καλογρηάς Αθανάσιος

3.Σαγιάννης Μιχαήλ ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5.Καπλάνης Κωνσταντίνος

6.Πούλος Ευάγγελος

7.Μπράλιος Νικόλαος

8.Τουμαράς Βασίλειος